text: Бездомници отказват приют – не им давали да пият
  https://blitz.bg/obshtestvo/bezdomnitsi-otkazvat-priyut-ne-im-davali-da-piyat_news175782.html Blitz.bg
  75 клетници без покрив над главата в Русе получават храна, легло и медицински грижи
  12 Ян. 2013, 21:52
  Откритият наскоро приют в Русе се напълни заради студа. Бройката на бездомниците в крайдунавския град расте, предава Нова тв. Въпреки това от приюта обещават, че никой няма да бъде оставен в минусовите температури на улицата. В момента 75 хора без покрив над главата получават храна, легло и медицински грижи.
  Ако бройката обаче нарасне, ще използват походни легла. Тези, които нямат документи, също ще бъдат настанявани за през нощта, а формалностите се уреждат на следващата сутрин. Много от бездомните обаче отказват да живеят в приюта, защото там не им дават да пият, издават част от настанените. <br /> <br /> Има идея скоро за бездомниците да се грижат стоматолог и психолог. Ще имат и юридическа подкрепа. Засега максималният престоя в приюта е три месеца и много от настанените се надяват да им бъде разрешено да останат за постоянно./БЛИЦ<br />